

[image: Text: Shackleton Kids. Missió a Mart. Descobreix com viatjar al planeta vermell amb les investigacions i els experiments de la Missió Hypatia I. Cesca Cufí Prat, Helena Arias Casals, Ariadna Farrés Basiana, integrants de la Missió Hypatia I. Tommaso Ronda. Els exploradors de l’espai. Amb contingut i activitats extres. Il·lustració: Tres astronautes somrients amb vestit espacial blanc i casc posen sobre la superfície vermellosa de Mart. Darrere hi ha un mòdul d’una base marciana, un coet blanc i blau aterrat, muntanyes i la Terra al cel fosc. En una franja vermella lateral treuen el cap quatre personatges: un extraterrestre de cap rosat, un robot, un nen pèl-roig i una nena pèl-roja.]



	

	
    


	[image: Text: Els exploradors de l’espai. Missió a Mart. Descobreix com viatjar al planeta vermell amb els experiments de la Missió Hypatia I. Ves a la darrera pàgina! Hi trobaràs contingut i activitats extres. Shackleton Kids. Il·lustració: El planeta Mart, de color taronja, al centre d’una pàgina blanca. En una franja grisa lateral treuen el cap els quatre personatges de la col·lecció: l’extraterrestre, el robot, el nen i la nena.]

	
    


	[image: Text: T’agradaria viatjar a Mart? Abans semblava ciència-ficció, però potser està a punt de convertir-se en realitat. A l’Associació Hypatia Mars hi treballa un grup de científiques i investigadores que fa anys que estudien com podríem arribar al planeta vermell i viure-hi. I el millor de tot és que en aquest llibre t’explicaran tot el que han après. Coneix tots els secrets de Mart, la seva atmosfera i gravetat. Com es prepara la tripulació i com s’entrenen les astronautes. Com serà el viatge: la nau, l’enlairament i l’aterratge. Com sobreviure a Mart: aconseguir aigua, menjar i energia. Prepara el vestit espacial i ajusta’t el casc, perquè ens n’anem a Mart! Il·lustració: El text apareix dins d’un requadre groc clar sobre un fons de cel estrellat.]

	
    


	[image: Text: Els exploradors de l’espai. Professor QuAnticuS: Soc el professor QuAnticuS i visc a la nau Atena amb els meus dos alumnes, Àurea i Sid, i amb el nostre ajudant robòtic Marcel·lí. Avui coneixerem la tripulació de la missió Hypatia I. Les acompanyarem a Mart. Vols venir amb nosaltres? Ens enlairem a la pàgina següent! Sid: Hola, soc en Sid i tinc moltes ganes de caminar i saltar pel planeta vermell! Diuen que hi saltes molt més amunt que a la Terra! Marcel·lí: A Mart hi ha molts robots, els anomenats rovers, però ja veuràs que no són tan llestos com jo! Àurea: Quina emoció! Em dic Àurea i em moro de ganes que ens posem en marxa. Vens amb nosaltres? Il·lustració: El professor QuAnticuS, un extraterrestre alt amb el cap rosat en forma de pera i ple de taques, porta una granota verda i un corbatí taronja. A sota, d’esquerra a dreta, en Sid, un nen pèl-roig amb granota verda; en Marcel·lí, un robot gris amb els braços plegats; i l’Àurea, una nena pèl-roja amb granota verda.]

	
    


	[image: Text: Núria Jar, periodista. Neus Sabaté, física, especialista de missió. Cesca Cufí Prat, enginyera. Helena Arias Casals, enginyera, reserva. Ariadna Farrés, científica, oficial de salut i seguretat. Il·lustració: Cinc dones somrients amb granota blava d’astronauta, amb l’emblema de la missió al pit i la senyera a la màniga, dretes sobre un paisatge marcià vermellós amb muntanyes al fons i un sol blanc en un cel ataronjat. Sota cada una hi ha el seu nom.]

	
    


	[image: Text: La tripulació d’Hypatia I. Carla Conejo González, biòloga, oficial executiva. Mariona Badenas Agustí, astrònoma, comandant. Laia Ribas, biòloga, oficial d’hivernacle. Anna Bach Valls, artista resident, reserva. Il·lustració: Continuació de la pàgina anterior: quatre dones més amb la mateixa granota blava, dretes sobre el mateix paisatge marcià, amb una gran muntanya al fons. Sota cada una hi ha el seu nom.]

	
    


	[image: Text: Índex. Capítol 1: Com és Mart? Pàgina 8. Un planeta habitable. Molt més que un desert. Condicions ambientals. Calendari marcià. Clima marcià. Capítol 2: Preparar la missió. Pàgina 18. Els equips de la missió. La tripulació. Selecció d’astronautes. Escola d’astronautes. Què passa al teu cos a l’espai? Capítol 3: 3, 2, 1... Ens enlairem! Pàgina 30. El viatge en coet. La nau. Entrenar-se a l’espai és obligatori! Com aterrem a Mart? Il·lustració: Sobre un fons de cel estrellat, cada capítol ocupa un requadre de color: taronja, lila i groc. Al costat del primer hi ha el planeta Mart; al costat del segon, una dona que fa equilibris sobre una taula d’equilibri; al costat del tercer, un coet que travessa l’espai.]

	
    


	[image: Text: Capítol 4: Viure a Mart. Pàgina 40. Una casa... a Mart! Com generem energia? Com aconseguim aigua durant la missió? Què mengem durant la missió? Activitats extravehiculars. Els rovers: els nostres petits exploradors. Com ens comuniquem a Mart? Experiments a Mart. Capítol 5: Les missions d’Hypatia Mars. Pàgina 56. Les missions anàlogues. Què és Hypatia Mars? Il·lustració: Requadres verd i taronja sobre un fons de cel estrellat. Sota el capítol 4, una base marciana: mòduls amb cúpula units per passadissos, un hivernacle amb plantes, plaques solars, una antena parabòlica i dos vehicles. Sota el capítol 5, una fotografia d’un grup de set dones amb granota blava que posen somrients davant d’un mòdul blanc.]

	
    


	[image: Text: Capítol 1. Com és Mart? Mart no és només una bola vermella al cel; és un món fascinant ple de misteris encara per resoldre. En aquest capítol descobrirem la seva geografia increïble i entendrem els misteris de l’atmosfera i del clima. Aprendrem quins reptes hauríem de superar per ser les primeres exploradores que trepitgin el planeta vermell. Sabies que...? Hi ha tempestes de pols que cobreixen tot el planeta. Fobos. Diàmetre: 22,2 km. Període orbital aproximat: 7 hores i 40 minuts. Singularitat: cada dia fa tres voltes al voltant del seu planeta. Deimos. Diàmetre: 12,6 km. Període orbital aproximat: 1 dia i 6 hores. Singularitat: té una gravetat molt feble. I sabies que la seva gravetat ens convertiria en superheroïnes capaces de fer salts increïbles? Il·lustració: Sobre un fons de cel estrellat, les dues llunes de Mart, dues roques grises irregulars, apareixen damunt de les fitxes de dades. A la vora dreta s’entreveu el perfil vermell de Mart.]

